TXHOB 
NTSHAI 
TUAG 


Yexus hais rau nws tias, Kuv yog tus sawv hauv qhov 
tuag rov qab los, thiab txojsia: tus uas ntseeg kuv, 


txawm yog nws tuag los nws yuav muaj txojsia nyob: 


Tus uas muaj sia nyob thiab ntseeg hauv kuv yuav 
tsis tuag... Yauhas 11:25-26 


MUAJ PLAUB QHOV TSEEB UAS PEB YUAV TSUM 
TO TAUB TAG NRHO: 


@ VAJTSWV HLUB KOJ. 


VAJTSWV XAV KOM KOJ MUAJ TXOJ SIA NYOB MUS IB TXHIS NROG 
NWS NYOB SAUM NTUJ. 

Vajtswv hlub ntiajteb kawg li nws thiaj pub nws tib leej Tub los kom txhua 
tus uas ntseeg leej Tub ntawd thiaj tsis puam tsuaj tiamsis yuav tau txojsia 
ib txhis tsis kawg. YAUHAS 3:16 


VAJTSWV XAV KOM KOJ MUAJ LUB NEEJ MUAJ NUJ NQIS. 
Tub sab tsuas yog tuaj nyiag thiab tua thiab ua kom puam tsuaj xwb. Kuv 
los kom lawv thiaj tau txojsia thiab tau txojsia puv npo. YAUHAS 10:10 


TXAWM LI CAS LOS XIJ, NTAU TUS NEEG TSIS PAUB LUB NEEJ MUAJ 
TXIAJ NTSIG THIAB TSIS PAUB TXOG TXOJ SIA NYOB MUS IB TXHIS VIM... 


TXIV NEEJ MUAJ KEV TXHAUM LOS NTAWM 
QHOV XWM TXHEEJ. YOG LI NTAWD NWS 
THIAJ RAUG CAIS TAWM NTAWM VAJTSWV. 


PEB TXHUA TUS YOG NEEG TXHAUM. 
Rau qhov txhua tus puavleej muaj txim thiab poob ntawm Vajtswv lub 
hwjchim ci ntsa iab lawm, LOOS 3:23 


LUB TXIM TXHAUM YOG KEV TUAG. 
Rau qhov lub txim li nqe yog txojkev tuag tiamsis... LOOS 6:23 


Ib yam li uas teem cia rau neeg tuag tib zaug xwb thiab tom qab kuj raug 
txiav txim li cas, HENPLAIS 9:27 


KEV TUAG NTAWM SAB NTSUJ PLIG LOS YOG KEV SIB CAIS NYOB 

MUS IB TXHIS LOS NTAWM VAJTSWV 

Tiamsis cov neeg siab yau, cov uas tsis ntseeg, cov uas ua qias vuab tsuab, 
cov tua neeg, cov ua nkauj ua nraug, cov ua khawv koob yees siv, cov pe 
dab mlom thiab txhua tus neeg dag, lawv li feem yog nyob hauv ntuj tawg 
lawj faj, uas yog txojkev tuag zaum ob. QHIA TSHWM 21:8 


YOG HAIS TIAS TUS TXIV NEEJ RAUG CAIS TAWM NTAWM VAJTSWV 
VIM NWS TXOJ KEV TXHAUM, YUAV UA LI CAS DAWS QHOV TEEB 
MEEM NO? 

PEB FEEM NTAU XAV TXOG COV NO YOG COV KEV DAWS TEEB MEEM: 


KEV NTSEEG THIAB KEV UA ZOO 


TXAWM LI CAS LOS XIJ, TSUAS MUAJ IB QHO KEV DAWS TEEB MEEM 
LOS NTAWM VAJTSWV. 


YEXUS KHETOS YOG TIB 
TXOJ KEV MUS SAUM NTUJ. 


QHOV NO YOG VAJTSWV HAIS. 

Yexus hais rau nws tias, Kuv yog txojkev ntawd, yog qhov tseeb thiab yog 
txojsia. Tsis muaj leejtwg mus cuag tau leej Txiv tsuas yog mus ntawm 

kuv mus xwb. YAUHAS 14:6 

YEXUS KHETOS THEM TAG NRHO LUB TXIM RAU KOJ TEJ KEV TXHAUM. 
Rau qhov Khetos tuag txhiv lub txim tib zaug xwb kuj txaus lawm, nws yog 
tus uas ncaj ncees this cov uas tsis ncaj, kom nws thiaj coj tau peb los cuag 
Vajtswv. Nws lub cev nqaij tawv raug muab tua tiamsis nws rov tau txojsia 
ntawm sab ntsuj plig. 1 PETUS 3:18 

VAJTSWV COG LUS RAU PEB TXOG TXOJ SIA NYOB MUS IB TXHIS. 

Tus uas tso siab rau leej Tub, tus ntawd tau txojsia ib txhis tsis kawg, tus 
uas tsis mloog leej Tub lus kuj yuav tsis pom txojsia, tiamsis Vajtswv 
txojkev npau taws nyob saum nws lawm. YAUHAS 3:36 


TXAWM LI CAS LOS XIJ, TSIS TXAUS TSUAS YOG PAUB TIAS 
YEXUS KHETOS TAU UA DAB TSI RAU PEB. 


PEB YUAV TSUM TSO PEB TXOJ KEV NTSEEG 
RAU TUS TSWV YEXUS KHETOS KOM PEB 
TXOJ KEV CAWM SEEJ. 


PEB TXOJ KEV CAWM SEEJ YOG UA TAU LOS NTAWM VAJTSWV TXOJ 
KEV TSHAV NTUJ LOS NTAWM KEV NTSEEG YEXUS KHETOS. 

Rau qhov nej dim. yog los ntawm txojkev hlub vim yog nej ntseeg. 
Txojkev dim no tsis yog tshwm ntawm nej los tiamsis yog Vajtswv pub 
dawb xwb, tsis yog tau ntawm qhov uas xyaum xwv thiaj tsis muaj 
leejtwg khav tau. EFEXAU 2:8-9 


HAIS LO LUS THOV NO RAU VAJTSWV HAUV KEV NTSEEG: 
TSWV YEXUS, UA KOJ TSAUG NTAU RAU KOJ TXOJ KEV HLUB UAS 
MUAJ RAU KUV. KUV LEES TXIM TIAS KUV YOG NEEG TXHAUM THIAB 
KUV THOV KEV ZAM TXIM. UA TSAUG UAS KOJ TUAG SAUM TUS NTOO 
KHAUB LIG KOM THEM LUB TXIM RAU KUV TEJ KEV TXHAUM. KUV 
NTSEEG KOJ TXOJ KEV SAWV HAUV QHOV TUAG ROV LOS. TXIJ NO 
MUS, KUV TSO SIAB RAU KOJ UA KUV TUS TSWV THIAB TUS CAWM 
SEEJ. KUV TXAIS KOJ LUB TXIAJ NTSIM NTAWM TXOJ SIA NYOB MUS 

IB TXHIS THIAB KUV MUAB KUV TXOJ SIA RAU KOJ. PAB KUV UA RAWS 
LI KOJ TEJ LUS TXIB THIAB UA RAWS LI KOJ LUB SIAB NYIAM. AMEN. 


YOG TIAS KOJ NTSEEG YEXUS KHETOS, COV HAUV 
QAB NO TAU TSHWM SIM RAU KOJ: 


* KOJ MUAJ SIA NYOB MUS IB TXHIS NROG VAJTSWV. 

Rau qhov kuv leej Txiv lub siab xav li no, yog txhua tus uas pom leej Tub 
thiab tso siab rau nws yuav tau txojsia ib txhis tsis kawg thiab kuv yuav 
tsa tus ntawd ciaj sawv rov los rau hnub kawg. YAUHAS 6:40 


* TAG NRHO KOJ TEJ KEV TXHAUM RAUG ZAM LAWM. 

(YAV DHAU LOS, TAM SIM NO, YAV TOM NTEJ) 

Vajtswv cawm peb dim lub hwjchim tsaus ntuj thiab coj peb los nyob hauv 
nws tus tub uas nws hlub lub tebchaws. Hauv tus tub ntawd peb thiaj raug 
txhiv dim, yog qhov uas daws lub txim. KHAULAUXI 1:13-14 


* KOJ YOG IB TUG NEEG TSHIAB NYOB NTAWM TSWV NTUJ XUB NTIAG. 
NOV YOG QHOV PIB NTAWM KOJ LUB NEEJ TSHIAB. 

Vim li no, yog leejtwg nyob hauv Khetos, tus ntawd kuj raug muab tsim 
dua tshiab lawm. Tej yam qub twb dua tag lawm, saib maj tej yam tshiab 
twb tshwm los lawm. 2 KHAULEE 5:17 


* TAM SIM NO KOJ YOG VAJTSWV TUS MENYUAM. 
Tiamsis txhua tus uas lees yuav nws, yog cov uas ntseeg nws lub npe, 
nws kuj pub lawv muaj feem ua Vajtswv li menyuam, YAUHAS 1:12 


KEV UA ZOO TSIS YOG TXOJ HAUV KEV RAU TXOJ KEV CAWM SEEJ, 
TAB SIS NWS YOG POV THAWJ NTAWM PEB TXOJ KEV CAWM SEEJ. 
Rau qhov nej dim, yog los ntawm txojkev hlub vim yog nej ntseeg. 
Txojkev dim no tsis yog tshwm ntawm nej los tiamsis yog Vajtswv pub 
dawb xwb, tsis yog tau ntawm qhov uas xyaum xwv thiaj tsis muaj 
leejtwg khav tau. EFEXAU 2:8-9 


